Document ID: /roh_data/filtered/fineweb-2-filterrobots_roh.jsonl.gz/7224

Hotels che na rendan betg pli mo sco hotel pon tenor la lescha federala per segundas abitaziuns transmidar la mesadad da l'hotel en segundas abitaziuns. Sin il territori da la Val Bregaglia ston quels hotels esser caracteristics per il lieu e betg gia esser en ina zona definida.
Quai è il cas tar l'Hotel Kulm, Palace u Bregaglia. En questas zonas èsi gia definì tge che po vegnir fatg. La lescha per segundas abitaziuns n'ha betg influenza, di la presidenta communala da la Bregaglia Anna Giacometti. L'Hotel Kulm saja ultra da quai in cas spezial, perquai ch'ins stuess sco emprim definir, sch'in edifizi ch'è serrà dapi passa 10 onns vala tenor la definiziun insumma sco hotel.
Passa 400 edifizis caracteristics per il lieu en Val Bregaglia
In'emprima evaluaziun fatga da la vischnanca communala parta dal fatg ch'i dat dapli che 400 edifizis ch'èn caracteristics per il lieu. Tranter quels bleras stallas. Tals objects pudessan vegnir transfurmads en segundas abitaziuns.
RR actualitad 07:00